Kaya Scodelario

Kaya Rose Scodelario (lahir Kaya Rose Humphrey; 13 Mac 1992) ialah seorang pelakon Inggeris. Beliau dikenali dengan lakonannya sebagai Effy Stonem dalam Skins dan sebagai Teresa Agnes dalam siri filem Maze Runner. Beliau dipilih untuk watak wanita utama dalam Pirates of the Caribbean: Dead Men Tell No Tales, dijadual ditayangkan pada tahun 2017.

Kehidupan awal
Scodelario dilahirkan di Haywards Heath, England. Ibunya, Katia Scodelario, ialah orang Brazil dan berpindah ke England pada tahun 1990 (nama keluarganya datang dari datuknya).http://www.indiewire.com/article/futures-wuthering-heights-breakout-kaya-scodelario Bapanya, Roger Humphrey merupakan orang Inggeris."Britain's Got Talent", The Sunday Times Magazine, 25 January 2009, page 5. http://www.imagebam.com/image/50aa3045509301/ (Scanned image) "Half Brazilian, fluent in Portuguese and stunningly attractive" Ibu-bapanya bercerai ketika beliau masih kanak-kanak dan beliau dibesarkan serta menggunakan nama keluarga ibunya dan fasih Berbahasa Portugal.Sunday Telegraph, Stella Magazine supplement, January 2010 Issue, page 23.

Karier

Skins
Ketika berumur 14 tahun, Scodelario telah dipilih untuk berlakon dalam siri pertama tahun 2007, Skins sebagai Effy Stonem. Scodelario meninggalkan rancangan itu selepas siri keempat untuk memberi laluan kepada karakter generasi ketiga. Lakonannya dipuji oleh pengkritik dan beliau dicalonkan dua kali dalam kategori Pelakon Wanita Terbaik di Anugerah TV Quick pada tahun 2009  dan 2010.
Scodelario menyambung wataknya sebagai Effy dalam siri terakhir Skins. 

2009–sekarang
Scodelario membuat penampilan filem pertamanya dalam Moon yang dibuka di Festival Filem Sundance 2009 dan menerima ulasan positif.  Dalam filem keduanya, Shank, beliau melakonkan watak bernama Tasha. Filem ini ditayangkan pada 26 Mac 2010. Sebagai tambahan, beliau muncul dalam Clash of the Titans sebagai Peshet.
Scodelario sebelum ini pernah menandatangani bersama Models 1 dan telah menjadi model untuk pelbagai majalah termasuk Teen Vogue, Nylon, Instyle UK, Elle UK, Dazed & Confused, Vogue dan i-D. Beliau juga muncul dalam video muzik Stay Too Long, She Said, Love Goes Down dan Writing's on the Wall oleh Plan B. Beliau juga dilihat berada dalam video muzik Old Isleworth oleh The Ruskins dan lagu 2012 Robbie Williams, Candy.

Pada bulan April 2010, Scodelario mengesahkan pemilihannya sebagai Cathy dalam Wuthering Heights diarahkan oleh Andrea Arnold. Fotografi utama bermula pada bulan September dan selesai pada bulan November 2010. Filemi ini dibuka di Festival Filem Venice pada bulan September 2011 dan menerima ulasan positif. Wuthering Heights juga muncul di beberapa festival filem antarabangsa yang lain termasuk Festival Filem Antarabangsa Toronto 2011, Festival Filem London, dan Festival Filem Sundance 2012. Filem ini ditayangkan di UK pada 11 November.

Tahun 2011 mendatangkan lebih banyak projek untuk Scodelario. Beliau menandatangani untuk membintangi Twenty8k sebagai Sally Weaver. Pengambaran mengambil masa selama enam minggu ketika bulan April dan Mei 2011. Filem ini ditayangkan pada bulan September 2012. Pada lewat bulan Jun, Scodelario mengumumkan bahawa beliau telah menandatangani untuk membintangi Now Is Good bersama Dakota Fanning. Filem ini adalah berdasarkan novel Jenny Downham, Before I Die. Beliau melakonkan watak Zoey. Produksi menjalani pengambaran selama tujuh minggu pada bulan Julai dan Ogos. Pada lewat bulan September, Scodelario menjalani pengambaran siri televisyen BBC One, True Love. Episodnya ditayangkan pada 19 Jun 2012.

Pada bulan Januari 2012, Scodelario menjalani pengambaran filem Amerika pertamanya, Emanuel and the Truth About Fishes di Los Angeles. Beliau membintangi sebagai Emanuel. Filem ini mendapat pelepasan terhad pada 10 Januari 2014. Semasa melawat teman lelakinya di set Spike Island pada bulan April, Scodelario menjalani pengambaran sebagai penampilan kameo untuk filem itu. Beliau juga menyertai kempen pengiklanan untuk jenama barang kemas Korea, J. Estina. Pada tahun 2013, beliau membintangi drama bersiri Channel 4, Southcliffe.

Scodelario menandatangani untuk membintangi francais filem, The Maze Runner pada bulan April 2013. Beliau membintangi sebagai Teresa dalam filem pertama yang ditayangkan pada bulan September 2014 dan sekuel, Maze Runner: The Scorch Trials, ditayangkan pada bulan September 2015. Beliau juga dijadual membintangi Tiger House. Scodelario juga menandatangani untuk membintangi The Moon and the Sun yang dijangka ditayangkan pada tahun 2015.

Scodelario terlibat dengan Stay With Me yang akan diarahkan oleh Tim Fywell dan dihasilkan oleh Festival Film & TV. Beliau akan melakonkan watak Lamb. Produksi dijadual bermula pada bulan Februari/Mac 2012. Beliau juga terlibat dengan Invisible, yang ditulis, diarah dan dihasilkan oleh Robert Cavanah. Scodelario akan melakonkan watak Lola. Beliau juga akan membintangi Pirates of the Caribbean: Dead Men Tell No Tales, dijadual ditayangkan pada tahun 2017.

Kehidupan peribadi
Scodelario mendedahkan dalam satu temubual bahawa beliau mempunyai hubungan dengan Jack O'Connell selama setahun sebelum berpisah pada bulan Jun 2009.Company (magazine). Interview  (Scanned image) Quote: "I got linked to Nicholas Hoult when he was in Skins. I was only 14 at the time and played his sister! Just for the record I've never been married to Nick Hoult. I did go out with Jack [who plays Cook] for a year and we were quite open about our relationship in the press."Heat Interview.(Scanned image) Beliau mempunyai hubungan bersama Elliott Tittensor sejak lewat tahun 2009 tetapi berpisah pada awal tahun 2014. Semasa pengambaran The Moon and the Sun, Scodelario mula menjalinkan hubungan bersama Benjamin Walker.

Filmografi

Filem
 Tahun Tajuk PerananNota2009MoonEve 2010Clash of the TitansPeshet2010ShankTasha2011Wuthering HeightsCatherine Earnshaw2012Now Is GoodZoey 2012Twenty8kSally Weaver2012Spike IslandPenjual T-shirt 2013The Truth About EmanuelEmanuel2014The Maze RunnerTeresa Agnes2014Tiger HouseKelly 2014A Plea for GrimsbyTeman wanita JoneFilem pendek2015Maze Runner: The Scorch TrialsTeresa Agnes2017Pirates of the Caribbean: Dead Men Tell No Tales Carina Smyth2017Maze Runner: The Death CureTeresa AgnesTBAThe Moon and the SunMarie-Josèphe

Televisyen
 Tahun Tajuk Peranan Nota2007–2010, 2013SkinsEffy StonemWatak utama (26 episod)2012True LoveKaren2 episod: "Holly", "Adrian"2013SouthcliffeAnnaMinisiri (4 episod)

Web
 Tahun Tajuk Peranan Nota2013Walking StoriesSara Campbell8 episod

Video muzik
 Tahun Tajuk Artis 2009 Stay Too Long Plan B 2010 She Said Plan B 2010 Old Isleworth The Ruskins 2010 Love Goes Down Plan B2011 Writing's on the Wall Plan B2012 Candy Robbie Williams

Rujukan

Pautan luar



 Kaya Scodelario di Vk
 Kaya Scodelario di Instagram

Category:Kelahiran 1992
Category:Pelakon wanita Inggeris
Category:Pelakon kanak-kanak Inggeris
Category:Model wanita Inggeris
Category:Pelakon filem Inggeris
Category:Pelakon televisyen Inggeris
Category:Orang hidup